বাআল
বাআল (হিব্রু בַּעַל) উত্তর-পশ্চিমের সেমিটিক ঈশ্বর এবং শব্দটির অর্থ প্রভু। ঐতিহাসিক পূর্ব-ভূমধ্যসাগরীয় অঞ্চল এবং এশিয়া মাইনরের বিস্তৃত এলাকায় শহরসমূহের রক্ষক দেবতাদেরকে বাআল নামে সম্বোধন করা হত। বাআল উপাসকগণ বাআলাইত নামে পরিচিত ছিলো। কিছু লিপি থেকে জানা যায় প্রাচীন আরব দেবতা হাদাদকে বাআল নামে সম্বোধন করা হত। হাদাদ ছিলেন বজ্রপাত, উর্বরতা, কৃষি এবং স্বর্গের দেবতা। কিন্তু সেই সময়ে শুধু মাত্র ধর্মযাজকগণ তার পবিত্র নাম উচ্চারণের অনুমতি পেতেন। সেজন্য জনসাধারণ তাকে বাআল নামে সম্বোধন করত। এছাড়াও এটিকে জন্মের সাথে সংশ্লিষ্ট দেবতাগণের মদ্ধ্যে অন্যতম মনে করা হয়ে থাকে ।